open-index/open-wikipedia-markdown huggingface dataset:
Мачук (Струмица)

**Мачук** — археолошко наоѓалиште  во Струмица, Општина Струмица.

На археолошкиот комплекс Орта џамија му припаѓа и локацијата позната кај населението под името *Мачуко*, што се наоѓа во стариот дел на Струмица, на аголот од улиците „Тодор Чучков“ и „Стив Наумов“. Со машинското копање на темели за изградба на куќа се откриени и оштетени или делумно уништени делови од постар архитектонски објект. Интервентните заштитни ископувања во 1988-91 година од Заводот и музеј покажале дека се работи за објект со повеќе простории во кои се најдени: поден мозаик, подлога од поден мозаик, под од тули украсени со пластично изведени крстови, ѕидови со мачканица на која се зачувани фрагменти од живопис, јами, керамички садови, фрагменти од градежна керамика, како и делови од архитектонска и декоративна пластика.

Остатоците од архитектура се протегаат и надвор од габаритот на локацијата, во сите правци, што укажува на монументалноста на објектот. Според опусот и техниката на ѕидањето, постојат две градежни фази. На постарата фаза ѝ припаѓаат просториите ѕидани со камен и кал и со подови од тули, а на помладата фаза останатите простории ѕидани со кршен камен и варов малтер, со подни мозаици и остатоци од живопис. Со оглед на местоположбата, големината, архитектонската концепција и остатоците од ентериерот, може слободно да се претпостави дека се работи за голем објект од типот палати од времето на 4 -6 век. Со него се прошируваат податоците и сознанијата за доцноантичката населба што била подигната во стариот дел на денешна Струмица

## Поврзано
* Список на археолошки наоѓалишта во Струмичко;
* Марково Кале
* Градско паркче
* Катастарска парцела 3730
* Орта џамија
* Самарница
* Црква „Св. Петнаесет тивериополски маченици“
* Тивериопол
* Струмичко Кале

## Наводи

## Надворешни врски

Категорија:Археолошки наоѓалишта во Струмица
Катастарска парцела 3730 (Струмица)

**Катастарска парцела 3.730** — археолошко наоѓалиште  во Струмица, Општина Струмица.

Претставува некропола од доцноантичко време. Во централното градско јадро, во парцелата сопственост на Трајко Атанасов, што се наоѓа на аголот од улиците „Боро Џони“ и „Херој Карпош“, со машинското копање за темели на станбен објект биле откриени и делумно уништени неколку гробни конструкции. Во 1989 година  Заводот и музеј во Струмица извршил заштитно ископување со што е откриен дел од некропола, а во југозападниот крај на просторот нејасни остатоци од архитектонски објект.

Биле отворени повеќе гробови, вкопани во длабочина од 1,25 до 1,95&nbsp;м, со конструкции од тегули и имбрекси (тип „на две води“), во основата опкружени со венец од нафрлени камења и сите со инхумирани покојници. Со оглед на близината до старата пошта, каде што при нејзината изградба е откриена некропола со исти конструкции на гробови (Градско паркче), веројатно и гробовите од оваа парцела се дел од истата доцноантичка некропола

## Поврзано
* Список на археолошки наоѓалишта во Струмичко;
* Марково Кале
* Мачук
* Градско паркче
* Орта џамија
* Самарница
* Црква “Св. Петнаесет тивериополски маченици“
* Тивериопол
* Струмичко Кале

## Наводи

Категорија:Археолошки наоѓалишта во Струмица
Самарница (Струмица)

**Самарница** — археолошко наоѓалиште  во Струмица, Општина Струмица.

Претставува некропола од римско време. На јужната периферија на градот, на падините од планината Еленица, во 1977 година, при копањето на темелите за спомен-костурницата биле откриени 7 гроба со насоченост исток-запад. Гробовите имаат конструкција од римски тегули на две води, одозгора поврзани со имбрекси. Гробни прилози не се најдени, а погребувањето било извршено со кремација

## Поврзано
* Список на археолошки наоѓалишта во Струмичко;
* Марково Кале
* Мачук
* Градско паркче
* Орта џамија
* Катастарска парцела 3730
* Црква “Св. Петнаесет тивериополски маченици“
* Тивериопол
* Струмичко Кале

## Наводи

Категорија:Археолошки наоѓалишта во Струмица
Манастир (Сушево)

**Манастир** — археолошко наоѓалиште  во Сушево, Општина Василево.

Претставува базилика од старохристијанско време. На 500&nbsp;м западно од селото се гледаат темели на старохристијанска базилика која е значително оштетена. Темелите се градени од камен и варов малтер

## Поврзано
* Список на археолошки наоѓалишта во Струмичко;

## Наводи

Категорија:Сушево (Струмичко)
Искрово (Сушица)

**Искрово-Грнчар** — археолошко наоѓалиште во струмичкото село Сушица. Претставува населба и некропола од доцноантичкото време.

## Местоположба

Наоѓалиштето се наоѓа на 4 километри источно од селото, на една висорамнина.

## Опис

На поголем простор се среќаваат фрагменти од керамички садови, питоси и покривни ќерамиди. На едниот крај на наоѓалиштето се откриени гробови градени од големи камени плочи.

## Поврзано
* Козарник — населба од доцноантичко време;
* Сушица; и
* Список на археолошки наоѓалишта во Струмичко.

## Наводи

Категорија:Сушица (Струмичко)
Козарник (Сушица)

**Козарник** — археолошко наоѓалиште во струмичкото село Сушица. Претставува населба од доцноантичкото време.

## Местоположба

Наоѓалиштето се наоѓа на 500 метри северозападно од селото.

## Опис

На простор од околу 5 хектара се среќаваат фрагменти од керамички садови, питоси и покривни ќерамиди. Најдени се и неколку монети.

## Поврзано
* Искрово — населба и некропола од доцноантичко време;
* Сушица; и
* Список на археолошки наоѓалишта во Струмичко.

## Наводи

Категорија:Сушица (Струмичко)
Дервен (Требичино)

**Дервен** — археолошко наоѓалиште кое се наоѓа во Требичино, Општина Василево.

Претставува населба од доцноантичко и средновековно време. На 2,5&nbsp;км југоисточно од селото, во нивите на Г. Веселинов се среќаваат фрагменти од керамички садови, питоси и покривни ќерамиди

## Поврзано
* Список на археолошки наоѓалишта во Струмичко;
* Требичино (археолошко наоѓалиште);
* Дрибол;

## Наводи

Категорија:Требичино
Требичино (археолошко наоѓалиште)

**Требичино** — археолошко наоѓалиште  во Требичино, Општина Василево.

Претставува осамен наод од римско време. Од непознато наоѓалиште во атарот на селото потекнува мала плочка од ситнозрнест мермер со релјефна претстава на воин, поставен простум и ан фас. Облечен е во долга кошула со куси ракави и долги панталони, на градите му виси медалјон, а во десната рака држи копје. Плочката се чува во Заводот и музеј во Струмица

## Поврзано
* Список на археолошки наоѓалишта во Струмичко;
* Дервен;
* Дрибол;

## Наводи

Категорија:Требичино
Граница (Сушево)

**Граница** или **Чука** — археолошко наоѓалиште  во Сушево, Општина Василево.

Претставува населба од доцноантичко време. На 2&nbsp;км северно од селото, на висок рид со доминантна местоположба, на простор од 70 × 50&nbsp;м има големи грамади од насобрани камења, фрагменти од питоси и покривни ќерамиди

## Поврзано
* Список на археолошки наоѓалишта во Струмичко;
*Манастир— базилика од старохристијаснско време;
## Наводи

Категорија:Сушево (Струмичко)
Градиште (Чанаклија)

**Градиште** — археолошко наоѓалиште  во Чанаклија, Општина Василево.

Претставува градиште од доцноантичко време. На 3&nbsp;км североисточно од селото, на висок рид со димензии од 200 × 50&nbsp;м се зачувани остатоци од бедем граден од камен и варов малтер. Во внатрешноста на тврдината се забележуваат темели од неколку помали објекти

## Поврзано
* Список на археолошки наоѓалишта во Струмичко;
* Мездра;

## Наводи

Категорија:Чанаклија
Мездра (Чанаклија)

**Мездра** — археолошко наоѓалиште  во Чанаклија, Општина Василево.

Претставува депо на монети од средниот век. Се состои од 72 златни чанковидни монети и една бронзена чанковидна монета, сите од 12 век до 13 век. Присутни се монети од Исак II Ангел (1 златна), Јован III Ангел Дука Ватац  (57 златни и една бронзена) и Михаил VIII Палеолог (17 златни). Монетите се чуваат во Заводот и музеј во Струмица

## Поврзано
* Список на археолошки наоѓалишта во Струмичко;
* Градиште;

## Наводи

Категорија:Чанаклија
Говедарник (Хамзали)

**Говедарник** — археолошко наоѓалиште во околината на с. Хамзали, Општина Босилово, југоисточна Македонија.

Претставува населба од доцноантичко време. На 1&nbsp;км источно од градиштето, кај селото Чанаклија, на една мала тераса се среќаваат фрагменти од керамички садови, питоси и покривни ќерамиди

Тука се наоѓа и познатата пештера Говедарник.

## Поврзано
* Говедарник (пештера)
* Список на археолошки наоѓалишта во Струмичко;
* Тумба;

## Наводи

Категорија:Хамзали
Тумба (Хамзали)

**Тумба** — археолошко наоѓалиште  во Хамзали, Општина Босилово.

Претставува населба од доцноантичко време. Непосредно до асфалтниот пат Струмица-Хамзали, при изградбата на управната зграда на ЗИК „Хамзали“ се откриени повеќе питоси кои се чуваат во дворот на управната зграда

## Поврзано
* Список на археолошки наоѓалишта во Струмичко;
* Говедарник;

## Наводи

Категорија:Хамзали
Тумба (Штука)

**Тумба** — археолошко наоѓалиште  во Штука, Општина Босилово.

Претставува населба од доцноантичко и средновековно време. На 1&nbsp;км западно од селото, на пространа тумба во селските ниви се среќаваат фрагменти од керамички садови, питоси и покривни ќерамиди

## Поврзано
* Список на археолошки наоѓалишта во Струмичко;
* Црквиште;

## Наводи

Категорија:Штука (село)
Непер

[мини|[Џон Непер по кого единицата била именувана]]
**Непер** (симб. **Нп**, **Np**) — логаритамска единица за соодносот помеѓу две величини, особено за акустични и електрични вибрации (на пр. засилување и слабеење на сигнал). Единицата го добила името на шкотскиот математичар Џон Непер (1550-1617), изумител на логаритмите. Како и децибелот и белот, неперот (со мали букви) не се единици од Меѓународниот систем на мерни единици (SI), но е прифатен за употреба заедно со нив

## Дефиниција
Како и децибелот, неперот е единица на логаритамската скала. Белот користи декаден логаритам за мресметка на соодносот, но неперот користи природен логаритам на основа на Ојлеровиот број (*e* ≈2,71828). Вредноста на еден сооднос во непери се добива вака:
:
L_{Np} = \ln\frac{x_1}{x_2} = \ln x_1 - \ln x_2. \,


каде x_1 и x_2 се бараните вредности, а *ln* е природниот логаритам.

Неперот се дефинира со сооднос на величини во поле (на пр. напонот или амплитудата на струјата кај електричните кола или притисокот во акустиката), додека децибелот е дефиниран со сооднос на моќ. Моќниот сооднос од 10log(сооднос) dB е еднаков на сооднос на величини во поле од 20log(сооднос) dB, бидејќи моќта е сразмерна на квадратот (Џулови закони) на амплитудата. Затоа неперот и децибелот го имаат следниов меѓусебен однос:

:
1\ \mbox{Np} = 20 \log_{10} e\ \mbox{dB} \approx 8{,}685889638 \ \mbox{dB} \,


и

:
1\ \mbox{dB} = \frac{1}{20 \log_{10} e}\ \mbox{Np} \approx 0{,}115129254 \ \mbox{Np}. \,


Децибелот и неперот имаат утврден и неменлив сооднос. Напонскиот сооднос е:

:
\begin{align}
L & = 10 \log_{10} \frac{x_1^2}{x_2^2} & \mathrm{dB} \\
  & = 10 \log_{10} {\left(\frac{x_1}{x_2}\right)}^2 & \mathrm{dB} \\
  & = 20 \log_{10} \frac{x_1}{x_2} & \mathrm{dB} \\
  & = \ln \frac{x_1}{x_2} & \mathrm{Np}. \\
\end{align}


Како и децибелот, неперот е бездимензионална единица. Меѓународната телекомуникациска унија (ITU) ги признава обете единици.

## Поврзано
*Децибел
*Нат

## Наводи

## Надворешни врски
*Што е тоа непер?  
*Претворање на засилувања и слабеења на сигналите: непер, децибел и бел 

Категорија:Мерни единици
Категорија:Логаритамски скали
Црквиште (Штука)

**Тумба** — археолошко наоѓалиште  во Штука, Општина Босилово.

Претставува градиште од доцноантичко и старохристијанско време. На 4&nbsp;км северно од селото, на висок рид со зарамнето плато и со простор од 100 × 150&nbsp;м се зачувани темели од одбранбен бедем граден од камен и варов малтер. Во внатрешноста на тврдината се гледаат темели од помали објекти и еден водосклад. Исто така, има и темели од старохристијанска црква

## Поврзано
* Список на археолошки наоѓалишта во Струмичко;
* Тумба;

## Наводи

Категорија:Штука (село)
Стерадијан

мини|десно|150п|Графички приказ на еден 1 стерадијан. Топката има полупречник ''r'', а во овој случај парчето на површината има плоштина од . Просторниот агол е , па така во овој случај . Целата топка има просторен агол од 4π sr ≈ 12,56637 sr.

**Стерадијан** (симб. **ср**, **sr**) — изведена SI-единица за просторен агол. Го изразува дводимензионалниот аголен зафат во тридимензионален простор, исто како што радијанот ги изразува аглите што лежат на рамнина. Името е кованка од грчкиот збор στερεός = „цврст“ и латинскиот збор *radius* = „зрак“.

## Дефиниција
мини|десно|Пресек на конус (1) и калота (2) во топка

Стерадијанот може да се дефинира како просторниот агол што завршува во средиштето на единична топка со единична плоштина на површината. За општа топка со полупречник *r*, секој дел од нејзината површина со плоштина *A* = r2 опфаќа еден стерадијан.

Бидејќи *A* = *r*2, тоа значи дека соодветствува со плоштината на калота (*A* = 2π*rh*) (каде *h* е „висина“ на калотата), а и важи односот *h*/*r* = 1/(2π). Затоа еден стерадијан соодветствува на плоснатиот (радијански) агол на пресекот на прост конус што опфаќа агол на рамнината од *2θ*, со *θ* и е се добива:

:
\begin{align}
\theta & = \arccos \left( \frac{r-h}{r} \right)\\
       & = \arccos \left( 1 - \frac{h}{r} \right)\\
       & = \arccos \left( 1 - \frac{1}{2\pi} \right) \approx 0{,}572 \,\text{rad} \mbox{ = } 32{,}77^\circ
\end{align}


Овој агол соодветствува на аголот на отвор во рамнина од 2*θ* ≈ 1,144 rad или 65,54°.

Бидејќи површината на топката е 4π*r*2, дефиницијата подразбира дека топката има 4π&nbsp;≈&nbsp;12,56637 стерадијани. Од истата причина, максималниот просторен агол што заршува во некоја точка изнесува 4π&nbsp;sr. Стерадијанот може да се нарече и **квадратен радијан** („радијан на квадрат“).

Еден радијан е еднаков и на сферната површина на многуаголник со аголен одвишок од 1 радијан, на 1/(4π) за целосна топка или на (180/π)2 ≈ 3282,80635 квадратни степени.

Просторниот агол (во стерадијани) што го опфаќа гореспоменатиот конус (чиј напречен пресек го опфаќа радијанскиот агол 2*θ*) се добива вака:

:\Omega = 2\pi(1 - \cos\theta).\quad

## Во радијани
Во две димензии, аголот во радијани е поврзан со должината на лакот што ја отсекува:
::\theta = \frac{l}{r} \,
:каде
::*l* е должината на лакот, а
::*r* е полупречник на кружницата.

Во три димензии, просторниот агол во стерадијани е поврзан со плоштината што ја отсекува:
::\Omega = \frac{S}{r^2} \,
:каде
::*S* е плоштината, а
::*r* е полупречник на топката.

## Содржатели во SI
Стерадијанот има максимална вредност од 4π ≈ 12,56637, па затоа оваа единица не користи поголеми содржатели. Меѓутоа овие содржатели напати се среќаваат при изразување на величини што ги покрива просторниот агол, како на пример:

## Наводи

Категорија:Природни единици
Категорија:Изведени SI-единици
Категорија:Единици за агол
Категорија:Зборови што ги нема во ТРМЈ
Хенри (единица)

[мини|десно|150п|[Индуктор]]

Во физиката и електрониката, **хенри** (симб. **Хн**, **H**) е изведена SI-единица за индуктивност. Го носи името на американскиот научник Џозеф Хенри (1797–1878), кој ја открил електромагнетната индукција независно од и истовремено со Мајкл Фарадеј (1791–1867) во Англија. Магнетната пропустливост на вакуумот е 4π×10−7 H/m (хенри на метар).

## Дефиниција
Ако стапката на промена на струја во едно коло е еден ампер во секунда, а добиената електромоторна сила изнесува еден волт, тогаш колото има индуктивност од еден хенри. Еве ги другите еквивалентни комбинации на SI-единици:

:\mbox{H} 
= \dfrac{\mbox{m}^2 \cdot \mbox{kg}}{\mbox{s}^{2} \cdot \mbox{A}^2}
= \dfrac{\mbox{J}}{\mbox{A}^2} 
= \dfrac{\mbox{Wb}}{\mbox{A}} 
= \dfrac{\mbox{s}^2}{\mbox{F}} 
= \dfrac{\mbox{V} \cdot \mbox{s}}{\mbox{A}} 
= \dfrac{\mbox{J/C} \cdot \mbox{s}}{\mbox{C/s}} 
= \dfrac{\mbox{J} \cdot \mbox{s}^2}{\mbox{C}^2} 
= \dfrac{\mbox{m}^2 \cdot \mbox{kg}}{\mbox{C}^2}
= \Omega \cdot \mbox{s}


каде

A = ампер
C = кулон
F = фарад
J = џул
kg = килограм
m = метар
s = секунда
Wb = вебер
V = волт
Ω = ом

## Поврзано
* Електрична импеданса
* Индуктор
* Вебер (единица)

## Наводи

Категорија:Изведени SI-единици
Категорија:Единици за индуктивност
Категорија:Зборови што ги нема во ТРМЈ
Дорнбок

**Дорнбок** () — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010, е дел од општината Остернинбургер Ланд.

Категорија:Села во Саксонија-Анхалт
Категорија:Анхалт-Битерфелд
Категорија:Саксонија (пруска покраина)
Алтес Ланд

[thumb|Јаболков овоштарник во [Рибке]]

**Алтес Ланд** (герм. *Altes Land*) — површина на рекултивирани мочуришни површини во делови на Долна Саксонија и Хамбург. Областа се наоѓа низводно од Хамбург на југозападниот речен брег на Елба околу градовите Штаде, Букстехуде, Јорк и *[[Амт (политичка единица)|заедницата на општини]]* Лие. Во Хамбург ги вклучува квартовите Нојенфелде, Кранц, Франкоп и Финкенвердер.

Областа &ndash; најголемиот постојан произдител на овошје во Средна Европа &ndash; се протега на 143 км². 76,8% од овошјата се јаболка, 12,7% се цреши. Областите најблиску до Елба се оние со најголемо население. Тие ги вклучуваат најплодните мочуришта.

Плодната земја довела до развој на културата предводена од земјоделството. Селата се познати како *Marschhufendörfer*, специјален вид на село, каде што дворовите на фармите се поставени долж улицата со земјата директно позади нив. Одлика е исто така и богато украсените полудрвените фарми со нивните големи порти.

## Потекло на поимот

Службеното стандардно германско име на областа е *Altes Land*, што означува „стара земја“. Меѓутоа, *Altes Land* е грешка во превод на првичното долногерманското *Olland*, кое првично нема ништо со „старо“: Потекнува од *[[Холандија|Holland]]*. Се однесува на првичното култивирање на областа и колонизирање од холандските доселеници. Првиот договор за колонизација потекнува од 1113 и бил потпишан во текот на годините на надбискупот Фридрих I на Бремен. Една од општините на Алтес Ланд е Холерн, име кое доаѓа од *Holländer* (германски за Холаѓани). Меѓутоа, грешката во преводот на *Olland* како *Altes Land* сега има полн круг, откога повеќето долносаксонски говорници денес за регионот говорат како *dat Ole Land* (букв. „старата земја“).

## Географија и историја

thumb|Поздравна табла во хамбуршкиот кварт Франкоп.

Алтес Ланд е поделен во три „милји“ (германски *Meilen*); прва, втора и трета милја. Овие милји се зоните должи бреговите на реката Елба. Првата милја, помеѓу реките Швинге и Лие, прва била заградена со насипи и оттогаш населена околу 1140. Втората милја е областа источно од првата, помеѓу Лие и  Есте, област која била заградена на крајот на XII век. Третата милја, наречена *Terra Nova* (нова земја), помеѓу Есте и Елба, бил заградена дури на крајот на XV век, кога областа била особено погодена од плимата во невремето.

До 2008 туризмот играл главна улога во локалната економија, особено во текот на сезоните на цветањето на црешите и на јаболката. Меѓутоа, делови од овоштарниците полека се заменуваат со станбени објекти. Многу од овие нови домови потоа се продаваат или изнајмуваат на лица, кои работат во соседниот Хамбург.

## Наводи

## Надворешни врски

* 3 Мајлен фор Хамбург - службено мрежно место на Altes Land туристичката асоцијација

Категорија:Географија на Хамбург
Категорија:Географија на Долна Саксонија
Категорија:Триаголник Елба-Везер
Watch the Throne

***Watch the Throne*** е колаборативен студио албум од американските рапери Џеј-Зи и Кање Вест, издаден на 8 август 2011, од издавачките куќи Рок-А-Фела Рекордс, Roc Nation, и Def Jam Recordings. Снимачките сесии за албумот заземале место на најразлични снимачки локации, а почнале во ноември&nbsp;2010. Албумот е продуциран од страна на 88-Keys, Џеф Баскер, Мај Дејн, Hit-Boy, Џеј-Зи (извршен продуцент), Дон Џејзи, Кјамбо Џошуа (извршен продуцент), Sham "Sak Pase" Joseph, Ентони Килхофер, Кен Луис, The Neptunes, Q-Tip, Лекс Лугер, Џи Робертсон (извршен продуцент), RZA, Swizz Beatz, S1, Кање Вест (исто така извршен продуцент). Проширувајќи го густиот производствен стил од 2010 година на албумот на Кање Вест *[[My beautiful Dark Twisted Fantasy]]*, *Watch the Throne* вклучува оркестарски и прогресивни рок влијанија, неконвенционални примероци, и драматични мелодии во звукот.

Албумот го направи својот дебакл на првото место на Официјалната амерканска табела (US Billboard 200 chart), продавајќи над 435,000 примероци во првата недела. На овој албум се наоѓаат и три синглови, вклучувајќи го и меѓународниот хит "Otis" и хитовите на американската табела "H•A•M" и "Niggas in Paris". По издавањето, Watch the Throne доби главно позитивни критики од музичките критичари. Албумот беше сертифициран како платина од страна на Снимачката Индустриска Асоцијација на Америка, албумот, исто така од ноември 2011 па сè до денес е продаден во 1,166,000 примероци во САД.

## Track listing

## Табели и сертификации

### Албум

### Синглови

### Сертификации

## Наводи

Категорија:Албуми на Кање Вест
Категорија:Албуми на Џеј-Зи
Месинг

thumb|
**Месинг** е легура на бакар и цинк. Во зависност од определени особините на месинг варира во широк спектар, месинг се користи во електрониката, како и структурните и украсни материјали, на пример. за изработка на музички инструменти. Најчестите е жолта. Црвенкасто бакар боја е изгубена со зголемување на процентот на цинк во легура. Таа има поголема сила од бакар, реагираат на временските услови. Тоа се користи во изработка листови, цевки и кабли.

Категорија:Бакарни легури
Категорија:Цинкови легури
Кранц (Хамбург)

**Кранц** е кварт во округот Харбург на Хамбург, Германија. Се наоѓа на левиот брег на реката Елба и е еден од 105-те квартови на Хамбург.

## Историја

Кранц припаѓал на надбискупијата Бремен. Во 1648, надбискупијата се трансформирала во војводство Бремен, кое прво било владеено со личен сојуз со Швеѓаните и од 1715 година од хановершката круна. Во 1823, војводството било укинати и неговата територија станала дел од регионот Штаде на Кралството Хановер, кое било анектирано од Кралството Прусија во 1866. Во 1937, поради законот за голем Хамбург Кранц станал дел од Хамбург.

## Географија

Во 2006, според статистичкото биро на Хамбург и Шлезвиг-Холштајн, квартот Кранц имал вкупна површина од 1,3 км2. Тој е рурален кварт и е дел од областа Алтес Ланд. На југ е покраината Долна Саксонија. На север е реката Елба, а на исток е квартот Нојенфелде.

## Демографија

Во 2006, во квартот Кранц живееле 857 луѓе. Густината на населеност била 643 на км2. 18,6% биле деца под 18 години, а 16,7% имале 65 или повеќе години. 15,4% од жителите биле странци. 31 лице било регистрирано како невработен. Во 1999, имало 424 домаќинства од кои 21,7% имале деца под 18 години, кои живееле со нив, а 38,9% од сите домаќинства биле сочинети од само еден член. Просечната големина на домаќинството била 2,09.

Во 2006, имало 67 кривични дела во Кранц (87 дела на 1000 жители).

Има 1 основно и ниедно средно училиште во квартот Кранц. Постојат 2 приватни лекарски ординации и ниедна аптека.

## Сообраќај

thumb|left|Хидрауличен мост на заштитната преграда од поплави на Есте

Кранц не е опслужуван од железничкиот систем на С-железницата. Според секторо за моторни возила (Kraftfahrt-Bundesamt), во квартот биле регистрирани 365 приватни возила (456 возила/1000 луѓе).

Бариката од поплави била изградена по големата поплави во 1962 за да ја заштити реката *Есте* од поплавите на реката Елба.

## Наводи

## Надворешни врски

* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница (на германски).

Категорија:Четрти во Хамбург
Франкоп

**Франкоп** е кварт во округот Харбург на Слободниот и ханзеатски град Хамбург во северна Германија.

## Географија

Во 2008, според статистичкото биро на Хамбург и Шлезвиг-Холштајн, квартот имал вкупна површина од 9,1 км2. Франкоп е дел од областа Алтес Ланд („стар крај“). На север е квартот Финкенвердер на округот Хамбург-Мите, на исток е квартот Алтенвердер, Морбург и Хаусбрух. Франкоп на југ се граничи со Нојграбен-Фишбек и на запад со Нојенфелде.

## Демографија

Во 2008, во квартот Франкоп живееле 634 луѓе. Густината на население била 70 жители на км2. 17,1% биле деца под 18 години, а 19,4% имале 65 или повеќе години. 3,3% биле имигранти. 15 лица биле регистрирани како невработени.

Во 1999, имало 322 домаќинства од кои 24,8% имале деца под 18 години, кои живееле со нив, а 34,8% од сите домаќинства биле составени од само еден член. Просечната големина на домаќинството било 2,3.

**Население по години** 

## Наводи

## Надворешни врски

* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница 

Категорија:Четрти во Хамбург
Фридрих Велер

**Фридрих Велер** (;  - ) бил германски хемичар.

Роден во близина на Франкфурт, Германија, Фридрих Велер правел научни експерименти во својата соба уште додека бил момче. Освен што ја добил првата успешна синтеза на уреата, Велер ги изолирал елементите берилиум, алуминиум и силициум. Него го интересирале различни области. Тој станал стручњак за хемија на метеорити, а подоцна во животот помогнал и да се отвори фабрика за пречистување на никелот.

## Извор

Категорија:Германски хемичари
Категорија:Членови на Кралската шведска академија на науките
Категорија:Носители на прускиот Орден за заслуги (граѓански)
Категорија:Носители на Коплиевиот медал
Категорија:Странски членови на Кралското друштво
Категорија:Дописни членови на Петербуршката академија на науките
Категорија:Апсолвенти на Хајделбершкиот универзитет
Категорија:Луѓе од Франкфурт
Категорија:Откривачи на хемиски елементи
Категорија:Членови на Унгарската академија на науките
Категорија:Членови на Баварската академија на науките
Категорија:Членови на Пруската академија на науките
Категорија:Членови на Гетингенската академија на науките
Категорија:Дописни членови на Руската академија на науките
Категорија:Членови на Торинската академија на науките
Џозеф Далтон Хукер

Сер **Џозеф Далтон Хукер** (;  - ) — британски ботаничар и истражувач.

Хукер како момче учествувал во експедицијата на Џејмс Кларк Рос со која било потврдено постоењето на Антарктикот. Во текот на патувањето открил многу нови видови растенија на островите во Јужниот Океан и стекнал углед на врвен ботаничар. По експедицијата на Хималаите тој објавил значајно дело за рододендроните, а во 1865 година го наследил својот татко на местото управник на Кралската градина во Кју (Лондон). Тој станал најдобар пријател на Чарлс Дарвин и огнено ја поддржувал неговата теорија за еволуцијата.

### Стандардна авторска кратенка

## Извори

Категорија:Англиски ботаничари
Категорија:Англиски истражувачи
Категорија:Бриолози
Категорија:Членови на Кралското друштво
Категорија:Претседатели на Кралското друштво
Категорија:Членови на Кралската шведска академија на науките
Категорија:Носители на прускиот Орден за заслуги (граѓански)
Категорија:Носители на Коплиевиот медал
Категорија:Носители на британскиот Орден за заслуги
Категорија:Носители на Кралскиот медал
Категорија:Придружници на Редот на Бањата
Категорија:Дописни членови на Петербуршката академија на науките
Категорија:Членови на Кралската холандска академија на уметностите и науките
Категорија:Членови на Унгарската академија на науките
Категорија:Членови на Баварската академија на науките
Категорија:Членови на Пруската академија на науките
Категорија:Членови на Гетингенската академија на науките
Категорија:Дописни членови на Руската академија на науките
Категорија:Членови на Торинската академија на науките
Категорија:Британски миколози
Список на светско наследство во Северна и Централна Азија

УНЕСКО стави под заштита 19 наоѓалишта на светско наследство во 6 држави од Централна и Северна Азија: Казахстан, Киргистан, Таџикистан, Туркменистан, Узбекистан и азискиот дел на Русија. Европскиот дел на Русија е вклучен во Источна Европа.

Најмногу наоѓалишта (7) има во Русија од кои еден дели со Монголија во Источна Азија. Прво заштитено наоѓалиште во овој регион е Ичан Кала во Узбекистан, запишан како дел од светското наледство во 1990. Секоја годин, Комитетот за светско наследство при УНЕСКО може да впишува нови наоѓалишта на списокот или да ги избрише оние кои повеќе не ги исполнуваат критериумите. Изборот се заснова на десет критериуми: 6 за културно наследство (i&ndash;vi) и 4 за природно наследство (vii&ndash;x). Некои наоѓалишта се од „мешан“ тип и претставуваат како културно така и природно наследство. Во Северна и Средна Азија има 11 културни, 8 природни наоѓалишта. Нема наоѓалишта од мешан тип. Сите руски наоѓалишта (7) се природно наследство со исклучок на Сајарка, додека сите наоѓалишта во Средна Азија се културно наследство.

Комитетот за светско наследство исто така може да назначи дека некое наоѓалиште е загрозен, повикувајќи се на „условите кои се закана за одликите поради кои тој наоѓалиште бил впишан во списокот на светското наследство“. Ниедно од туканаведените наоѓалишта никогаш не било категоризирано како загрозено, но во поголем број случаи од страна на УНЕСКО била укажана можната опасност.

## Наоѓалишта

## Белешки

## Наводи
;Белешки

## Надворешни врски
*Светско наследство на УНЕСКО – Официјална страна
*Список на наоѓалишта под заштита на УНЕСКО – официјална страница
*Worldheritage-Forum – Информации и дискусии на теми светско и културно наследство

Категорија:Светско наследство
Категорија:Средна Азија
*
Средна Азија
Црква „Св. Никола“ - Копанце

**Свети Никола** — главна селска црква во селото Копанце, Македонија.

Црквата се наоѓа во самото село. Околу црквата се наоѓаат селските гробишта.

## Местоположба

Црквата се наоѓа во средишниот дел на селото Копанце, денес целосно опколена од куќи на албанското население.

## Историја

За време на отоманскиот период, во Копанце постоеле рушевини на една црква, каде мештаните колеле курбан за Свети Никола Летен. До тие рушевини се наоѓало старо брестово дрво. На местото на црквиштето во 1900 година била подигната денешната црква.

Според натписна плоча на самата црква, црквата била обновена од темел во 1978 година и била реновирана во 2017 година, најмногу со средства на самите мештани и дијаспората.

## Галерија


Податотека:Црква „Св. Никола“ - Копанце 10.jpg|Поглед на црквата
Податотека:Црква „Св. Никола“ - Копанце 11.jpg|Апсидата
Податотека:Црква „Св. Никола“ - Копанце 12.jpg|Камбанаријата
Податотека:Црква „Св. Никола“ - Копанце 13.jpg|Задниот дел
Податотека:Црква „Св. Никола“ - Копанце 2.jpg|Црквата со камбанаријата
Податотека:Црква „Св. Никола“ - Копанце 3.jpg|Помошниот објект
Податотека:Црква „Св. Никола“ - Копанце 4.jpg|Крстилница
Податотека:Црква „Св. Никола“ - Копанце 5.jpg|Натпис
Податотека:Црква „Св. Никола“ - Копанце 6.jpg|Предниот дел на црквата
Податотека:Црква „Св. Никола“ - Копанце 7.jpg|Плоча на црквата
Податотека:Црква „Св. Никола“ - Копанце 8.jpg|Предниот дел
Податотека:Црква „Св. Никола“ - Копанце.jpg|Помошниот објект


## Поврзано
* Тетовско архијерејско намесништво
* Сиричинско-раотинска парохија
* Копанце

## Наводи

## Надворешни врски

Категорија:Копанце
Копанце
Цербст

**Цербст** () — град во округот Анхалт-Битерфелд, во Саксонија-Анхалт, Германија. До административната реформа во 2007, Цербст бил главен град на округот Анхалт-Цербст. Од 1 јануари со локалната владина реформа, Цербст има околу 24.000 жители.

Не е познато кога е основан; меѓутоа, област со име *Ciervisti* била спомната рано во 949. Градот е прво споменат како *Zirwisti urbs* во хрониката на Титмар од Мерзербург во 1018.

thumb|left|Градското собрание во Цербст

Во 1307, Албрехт I го добил градот Цербст од семејството Барби, почнувајќи повеќевековно владеење од страна на династијата Асканија.

Следејќи ја реформацијата, Цербст станал калвинистички центар. Од 1582 до 1798, *Francisceum Gymnasium illustre* бил важна калвинистичка школа.

Од 1603 до 1793, Цербст бил резиденцијален град на кнежевството Цербст, кој владеен заедно со Јефер. Од 1722 до 1758, важниот барокен композитор Јохан Фридрих Фаш престојувал овде и бил вработен како Hofkapellmeister. (Во негова чест, се одржува Фаш-фестивал во градот од 1983.)

Во 1745, принцезата Софи Август Фридерика фон Анхалт-Цербст се омажила за Петар III, наследник на рускиот престол. Како Катерина II (Велика) се поставила себеси како руска царица од  до ).

Во 1797, Цербст станал дел од кнежевството Анхалт-Десау.

Од 1891 до 1928, имало коњски трамвај во Цербст, еден од најдолгите постојани трамваи од таков вид во Германија.

Во подоцнежниот дел на Втората светска војна бил основан нацистички работен камп на еден воен аеродром, сместувајќи ги т.н. „прв степен на хибриди“ и „Jüdisch Versippte“ (на пр. луѓе делумно Евреи, но доволно во погледот на Нацистите да ги сметаат за отпадници, притоа не убивајќи туку ги измачувале). 700 затвореници оттука биле користени за тешка работа на патишта и градба на аеродроми.

На 16 април 1945, само неколку недели пред конечната капитулација на Нацистичка Германија, некои осумдесет проценти од Цербст бил уништен од сојузничките воздушни напади.

Стариот град бил обновен во следните децении со крупна промена на градскиот изглед, само неколку историски градби биле зачувани.

На 1 јули 2006, градот Цербст бил преименуван во Цербст/Анхалт. Година подоцна, на 1 јули 2007, градот Цербст/Анхалт бил припоен заедно со неколку други општини на административниот округ Анхалт-Цербст, правејќи го новоформираниот административен округ Анхалт-Битерфелд, со главен град Кетен.

## Поврзано

* Кнежевство Анхалт-Цербст

## Наводи

Категорија:Анхалт-Битерфелд
Торнау фор дер Хајде

**Торнау фор дер Хајде** () — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010 е дел од градот Рагун-Јесниц.

Категорија:Села во Саксонија-Анхалт
Категорија:Анхалт-Битерфелд
Зидлихес Анхалт

**Зидлихес Анхалт** () — град во округот Анхалт-Битерфелд, во Саксонија-Анхалт, Германија. Бил создаден на 1 јануари 2010, со спојување на поранешните општини Едериц, Фрасдорф, Глауциг, Гросбадегаст, Хинсдорф, Либена, Масдорф, Мајлендорф, Прозиг, Квелендорф, Радегаст, Ројпциг, Рисдорф, Шојдер, Требихау на Фуне, Вајсант-Гелцау, Вискау и Цебиц. На 1 септември 2010, поранешните општини Гребциг, Герциг и Питен се приклучиле на градот.

## Наводи

Категорија:Анхалт-Битерфелд
Алтенвердер

**Алтенвердер** е кварт во округот Харбург на Слободниот и ханзеатски град Хамбург во северна Германија. Во 1970-тите, градот Хамбург ги објавил формалните планови за купување на целокупниот имот за градба на контејнерскиот терминал Алтенвердер. Терминалот започнал со работа во 2003. Квартот Алтенвердер скоро и да не е населен. Во 2007, населението било 2.

## Историја

thumb|left|Карта на Алтенвердер во 1878

Околу 1418, населбата била одново заградена со насипи, поради договорот помеѓу војводата на Брауншвајг-Линебург и Јохан Сламсдорп, надбискупот на Бремен.

## Географија

Во 2006, според статистичкото биро на Хамбург и Шлезвиг-Холштајн, квартот Алтенвердер имал вкупна површина од 6,8 км2. На север е квартот Валтерсхоф на округот Хамбург-Мите, на исток е квартот Вилхелмсбург. Алтенвердер се граници на југ со Морбург и на запад со Франкоп.

## Демографија

Во 2006, во квартот Алтенвердер живееле две лица.

Во 1999, имало 18 домаќинства, од кои 11,1% имале деца под 18 години, кои живееле со нив, а 83,3% од сите домаќинства биле сочинети од само еден член. Просечната големина на домаќинството било 1,44.

**Население по години** 

Во 2006, имало 54 кривични дела.

## Наводи

## Надворешни врски

* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница 

Категорија:Четрти во Хамбург
Кристоф Алхаус

**Кристоф Алхаус ** (роден  во Хајделберг, Баден-Виртемберг) е германски политичар. Тој е претставник на германската христијанска демократска унија, каде се придружил во 1985. Тој бил градоначалник на Хамбург од август 2010 до март 2011.

Алхаус е роден на 28 август 1969. Тој е оженет и студирал право на универзитетите во Хајделберг, Минхен и Берлин.

Од 7 мај 2008 до 24 август 2010, Алхаус бил покраински министер за внатрешни работи во Хамбург. Од 25 август 2010, бил Прв градоначалник на Хамбург. Кристоф Алхаус бил критичен кон зелената партија во текот на неговиот мандат како градоначалник на Хамбург.

## Наводи

Категорија:Живи луѓе
Категорија:Луѓе од Хајделберг
Категорија:Политичари од Христијанската демократска унија (Германија)
Категорија:Градоначалници на Хамбург
Категорија:Апсолвенти на Хајделбершкиот универзитет
Њутн метар

**Њутн метар** (симб. **N m**, **N·m**, **Њ м**, **Њ·м**) — единица за момент на сила од SI системот. Еден њутн метар е еднаков на моментот добиен од сила од еден њутн применета вертикално врз моментен лост со должина од еден метар.

Поретко се користи и како единица за енергија, и како таква е еквивалентна на позастапената стандардна SI-единица - џулот. Во овој мошне поинаков случај на употреба, метарот го претставува изминатото растојание или поместувањето во насока на силата, а не нормалното растојание од ослонецот како кога единицата се користи за момент на сила. МБТМ препорачува њутн метарот да не се користи за енергија, бидејќи ова доведува до забуна, т.е. не е јасно дали единицата изразува момент на сила или количество енергија.

Њутн метарот (како единица за момент) се користи за пресметка на потрошени џули кога ќе го помножиме со аголот (во радијани) низ кој се врти телото во насока на силата. Единицата може да се користи и во пресметка на произведена моќ во вати ако ја помножиме со брзината на вртење (во радијани во секунда), вака:  

U_{1 \to 2} = \left| \int_{\theta_1}^{\theta_2} \tau d\theta \right|

## Во други единици

*1 њутн метар = 0,7375621 стапки-фунти
*1 килопондметар = 9,80665 N·m
*1 стапки-фунти = 1k фунта-стапка-сила ≈ 1,3558 N·m
*1 инч-унца-сила = 7,0615518 N·m
*1 дин-сантиметар = 10−7 N·m

## Поврзано
* Килопондметар
* Момент на сила

## Наводи

Категорија:Единици за момент на сила
Категорија:Изведени SI-единици
Основни SI-единици

мини|десно|Седумте основи SI-единици и меѓусебната зависност на нивните дефиниции
Меѓународниот систем на мерни единици (**SI**) има седум основни мерни единици од кои се изведени сите останати единици во системот. Еве ги **основните SI-единици** и физичките величини што ги изразуваат: 
* метар — должина
* килограм — маса
* секунда — време
* ампер — електрична струја
* келвин — температура
* кандела — светлосна јачина
* мол — количество материја.

Основните величини на SI образуваат збир од меѓусебно независни димензии за потребите на димензионалната анализа, која е мошне застапена науката и техниката. Меѓутоа, во дадена реализација на единиците, тие може да бидат меѓусебно зависни, т.е. да се дефинираат во однос на една со друга.

Сите SI-единици имаат симболи со мали букви (на пр. метарот има симбол m), освен единиците што го носат името на научник (на пр. амперот има симбол A).

Многу други единици, како литарот, формално не припаѓаат на системот SI, но се прифатени за употреба заедно со единиците на SI.

__TOC__

## Поврзано
* Меѓународен систем на мерни единици
* SI-претставки
* Изведени SI-единици
* ISO/IEC 80000
* Физичка константа
* Електрична константа
* Магнетна константа
* Брзина на светлината

## Наводи

## Надворешни врски
* Брошура на Бирото за метрологија на Република Македонија 
* Меѓународно биро за тегови и мерки - Основни единици 

Категорија:SI-единици

Категорија:Димензионална анализа
Изведени SI-единици

Меѓународниот систем на мерни единици (SI) има седум основни единици од кои се изведени сите останати мерни единици. Овие единици се нарекуваат **изведени SI-единици**. Бројот на изведените единици е неограничен.

Називите на единиците секогаш се пишуваат со мали букви. Симболите на единиците што носат име на научник почнуваат со голема буква (на пр. херцот има симбол Hz, но метарот има симбол m).

## Изведени единици со посебни називи
Покрај двете бездимензионални изведени единици радијан (rad) и стерадијан (sr), постојат уште 20 единици со посебни имиња.

## Примери за изведени величини и единици

Некои други метрички единици како литарот не се дел од системот SI, но се прифатени за употреба со единиците на SI.

## Поврзано
* Меѓународен систем на мерни единици
* Основни SI-единици
* SI-претставки
* ISO/IEC 80000
* Планкови единици

## Наводи

*  I. Mills, Tomislav Cvitas, Klaus Homann, Nikola Kallay, IUPAC: *Quantities, Units and Symbols in Physical Chemistry*, II изд (јуни 1993), Blackwell Science Inc (стр.&nbsp;72)

Категорија:SI-единици
Нојенгаме

**Нојенгаме** е кварт на Хамбург, Германија, кој се наоѓа во округот Бергедорф. Во текот на Нацистичка Германија, концентрационен камп се наоѓал во Нојенгаме.

## Географија

Нојенгаме се наоѓа во југоисточниот дел на Хамбург. Во 2007, квартот имал вкупна површина од 18,6 км2.

## Историја

Од декември 1938 до мај 1945, концентрациониот камп кај Нојенгаме *(германски: Konzentrationslager Neuengamme)* имал повеќе од 106.000 затвореници&mdash;вклучувајќи ги сите подкампови&mdash;скоро половина од нив умреле.

## Демографија

Во 2007, 3.459 луѓе живееле во квартот Нојенгаме. Густината на населеност била 168 на км2. 17,7% биле деца под 18 години, а 20,2% имале 65 или повеќе години. 2,3% биле имигранти. 54 лица биле регистрирани како невработени.

## Образование

Во 2007, немало ниедно училиште во Нојенгаме.

## Наводи

## Надворешни врски

* Службена страница на меморијалниот споменик Нојенгаме
* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница 

Категорија:Четрти во Хамбург
Едвард Стетиниус Помладиот

**Едвард Рејли Стетиниус Помладиот** (; 22 октомври 1900, Чикаго - 31 октомври 1949, Гринич, САД) бил американски индустриски магнат, вршител на функцијата државен секретар на САД во времето на претседателите Франклин Делано Рузвелт и Хари Труман.

## Животопис
Роден е во Чикаго во семејството на финансисерот Едвард Стетиниус Постариот, кој бил партнер на Џон Пирпонт Морган. Го завршил училиштето Помфрет во 1920 година и дипломирал на Универзитетот Вирџинија во 1924 година. Започнал со работа во General Motors. Во 1926 година станал помошник на помошник на претседателот, а во 1931 година станал потпретседател на компанијата. Во 1934, станал претседател на финансиската комисија на US Steel Corporation, а во 1938 година претседател на советот.

Работел во администрацијата на Рузвелт, во индустрискиот совет на администрацијата на национално обновување во 1933 година, во Советот за воени суровини во 1939 година, а бил и администратор на програмата за изнајмување во периодот од 1941 до 1943 година. Потоа, бил назначен за заменик на државниот секретар на САД. Во 1944 година ја вршел функцијата Државен секретар на САД по повлекувањето поради болест на неговиот претходник, Кордел Хал.

Учествувал во формирањето на ОН. Ја напуштил функцијата државен секретар за да стане првиот амбасадор на САД во ОН. Починал од срцев удар во 1949 година.

Спротивно на позициите на Коминтерната, во циркуларното писмо 868.014/26 од декември 1944 година, напишал: 

## Наводи


## Надворешни врски
* Стетиниус Е. Ланд-лиз - оръжие на победата

Категорија:Американски политичари
Категорија:Апсолвенти на Универзитетот на Вирџинија
Devil in a New Dress

"**Devil in a New Dress**" е песна изведена од американскиот хип-хоп рапер и продуцент Кање Вест. Се појавува како осма песна на листата од неговиот петти студиски албум *[[My Beautiful Dark Twisted Fantasy]]* („Мојата Прекрасна Темна Болна Фантазија“). Оригинално песната е издадена како четврта песна од проектот G.O.O.D. Fridays на 3 септември, 2010, песната подоцна се најде на албумот *My Beautiful Dark Twisted Fantasy* во придружба со соло гирата и дополнета со гостувањето на раперот Рок Рос. Оваа песна е единствена песна на албумот што не е продуцирана од Кање Вест, наместо него ја продуцирал Bink!, додека пак како текстописец се јавуваат Вест, Рос, Малик Џонс и Bink! (Бинк!). Заснована на примерок од песната на Смокеј Робинсон, „Will You Still Love Me Tomorrow“ („Дали Утре Уште ќе ме Сакаш“), „Devil in a New Dress“ содржи стихови за страста и срцевата болка.

## Табели

## Наводи

Категорија:Песни на Кање Вест
Категорија:Песни на Рик Рос
So Appalled

"**So Appalled**" е хип-хоп песна изведена од американскиот рапер и продуцент Кање Вест и се појави како седма песна на списокот на неговиот петти студиски албум *[[My Beautiful Dark Twisted Fantasy]]* („Мојата Прекрасна Темна Болна Фантазија“). Песната првично е издадена како седма песна од проектот G.O.O.D. Fridays на Вест, песната конечно го најде својот пат на албумот *My Beautiful Dark Twisted Fantasy* во продолжена верзија. Песната е продуцирана од страна на Вест, заедно со No I.D. и Мајк Дејн, но исто така продуцирањето на песната содржи уште некои истакнати музичари вклучувајќи ги Шон "Jay-Z" Кореј Картер, Теренс "Pusha T" Торнтон, Сајдел "Cyhi Da Prynce" Јанг, Касем "Swizz Beatz" Дејн, Роберт "RZA" Дигс кои исто така заземаа заслуги за текстот на песната. Песната доби позитивни критики од музичките критичари.

## Табели

## Наводи

Категорија:Песни на Кање Вест
Категорија:Песни на Џеј-Зи
Категорија:Песни на Pusha-T
Стивен Хејлс

**Стивен Хејлс** (;  - ) — англиски физиолог, хемичар и пронаоѓач.

Англискиот свештеник и припадник на Кралското друштво, Стивен Хејлс, значајно придонел за напредокот на експерименталната физиологија, проширувајќи го разбирањето на животинските и растителните функции. Неговиот труд *„Статика на зеленчукот“*, објавен во 1727 година, ја покажал улогата на транспирацијата кај растенијата; *„Хаемостатика“* во 1773 година се однесувала на пренесувањето на животните. Тој бил првиот што го разработил крвниот притисок, брзината на крвотокот и капацитетот на срцето. Го измислил вентилаторот, кој првпат бил претставен пред Кралското друштво во 1741 година.

## Извор

Категорија:Англиски физиолози
Категорија:Англиски хемичари
Категорија:Англиски пронаоѓачи
Категорија:Членови на Кралското друштво
Категорија:Членови на Француската академија на науките
Категорија:Носители на Коплиевиот медал
Категорија:Апсолвенти на Кембричкиот универзитет
Исидор Милетски

алт=Фигура на покривот од Лудвиг Симек во Музејот Кунстисториш, Виена (Museumsstraße)|мини|Фигура на покривот од Лудвиг Симек во Музејот Кунстисториш, Виена (Museumsstraße)
**Исидор Милетски** (грчки: *Ισίδωρος ο Μιλήσιος*, 442 - 537) бил доцноантички архитект, математичар и физичар.

Исидор е најпознат е по тоа што заедно со Антимиј Тралски во периодот од 532 до 537 година ја проектирале катедралната црква Света Софија во Цариград, денешен Истанбул, Турција по наредба на византискиот цар Јустинијан I. Оваа катедрала била најголема во светот речиси илјада години, со изградбата на катедралата во Севиља во 1520 година

Исидор предавал физика во Александрија, а подоцна и во Цариград.

Категорија:Византијци од 6 век
Категорија:Византиски архитекти
Категорија:Математичари од 6 век
Бобау

**Бобау** — село и поранешна општина во округот Анхалт-Битерфелд, во Саксонија-Анхалт, Германија. Од 1 септември 2009, е дел од градот Битерфелд-Волфен.

Категорија:Села во Саксонија-Анхалт
Категорија:Анхалт-Битерфелд
Гроспашлебен

**Гроспашлебен** () — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010, е дел од општината Остернинбургер Ланд.

Категорија:Села во Саксонија-Анхалт
Категорија:Анхалт-Битерфелд
Гломеромикоти

**Гломеромикотите** (лат. *Glomeromycota*, неформално *Glomeromycetes*) составуваат еден од седумте моментално признати типови на габи со приближно 230 видови. Членовите на овој тип образуваат арбускуларна микориза (АМ) со корењата или талусите (на пример, мовови) на сувоземните растенија. *[[Geosiphon pyriformis]]* образува ендоцитобиотска асоцијација со цијанобактериите од родот *[[Nostoc]]*. Формирањето на АМ не е сè уште потврдено за сите видови. Повеќето докази покажуваат дека гломеромикотите се облигатни биотрофи кои јаглерод и енергија добиваат исклучително од симбиозата со сувоземните растенија или цијанобактериите. Меѓутоа, постојат одредени наводи за тоа дека некои видови можат да водат независен начин на живот. Видовите кои образуваат арбускуларни микоризи се сувоземни и нашироко распространети во почвите, каде формираат симбиози со корењата на повеќето растителни видови (>80%). Можат исто така да се најдат и во влажни станишта, вклучително и солени мочуришта, како и во асоцијации со епифитни растенија.

## Размножување

Гломеромикотите обично имаат ценоцитни (понекогаш слабо септирани) мицелиуми и се размножуваат бесполово по пат на бластичен развиток на врвовите на хифите, при што даваат спори (гломероспори) со пречник од 80-500μm. Кај некои видовие се формираат сложени спори во рамките на терминална сакула.

## Наводи

Категорија:Габи
Категорија:Биологија на почвата
Пиреј (појаснување)

**Пиреј** може да се однесува на:

## Ботаника
* Пиреј — вид трева (*Elymus repens*)

## Географија
* Пиреј (**) — град во областа на Атина, Грција

## Книжевност
* *[[Пиреј (роман)|Пиреј]]* — роман на Петре М. Андреевски